FI Euroopan unionin virallinen lehti L 331/23

KOMISSION TÄYTÄNTÖÖNPANOASETUS (EU) 2017/2309,

annettu 13 päivänä joulukuuta 2017,

vuonna 2017 käytettävissä oleviin tiettyjen kantojen kalastuskiintiöihin muiden kantojen edellisvuosien liikakalastuksen vuoksi tehtävistä vähennyksistä ja täytäntöönpanoasetuksen (EU) 2017/1345 muuttamisesta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon unionin valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta 20 päivänä marraskuuta 2009 annetun neuvoston asetuksen (EY) N:o 1224/2009 (1) ja erityisesti sen 105 artiklan 1, 2, 3 ja 5 kohdan,

sekä katsoo seuraavaa:

(1) Vuoden 2016 kalastuskiintiöt on vahvistettu seuraavilla säädöksillä: — neuvoston asetus (EU) N:o 1367/2014 (2), — neuvoston asetus (EU) 2015/2072 (3), — neuvoston asetus (EU) 2016/72 (4), ja — neuvoston asetus (EU) 2016/73 (5).

(2) Vuoden 2017 kalastuskiintiöt on vahvistettu seuraavilla säädöksillä: — neuvoston asetus (EU) 2016/1903 (6), — neuvoston asetus (EU) 2016/2285 (7), — neuvoston asetus (EU) 2016/2372 (8), ja — neuvoston asetus (EU) 2017/127 (9).

(3) Asetuksen (EY) N:o 1224/2009 105 artiklan 1 kohdassa säädetään, että jos komissio on todennut jonkin jäsenvaltion ylittäneen sille osoitetut kalastuskiintiöt, komissio alentaa tuon jäsenvaltion tulevia kiintiöitä.

(4) Komission täytäntöönpanoasetuksessa (EU) 2017/1345 (10) vahvistetaan vuonna 2017 käytettävissä oleviin tiettyjen kantojen kalastuskiintiöihin edellisvuosien liikakalastuksen vuoksi tehtävät vähennykset.

(5) Täytäntöönpanoasetuksella (EU) 2017/1345 ei kuitenkaan voitu tehdä eräiden jäsenvaltioiden osalta lainkaan vähennyksiä liikakalastettujen kantojen kiintiöistä, koska tällaisia kiintiöitä ei ole kyseisten jäsenvaltioiden käytettävissä vuonna 2017.

(6) Asetuksen (EY) N:o 1224/2009 105 artiklan 5 kohdassa säädetään, että jos liikakalastetun kannan kiintiötä ei voida alentaa liikakalastusta seuraavana vuonna, koska kyseisen jäsenvaltion käytettävissä ei ole kiintiötä, vähennykset voidaan tehdä muista kannoista samalla maantieteellisellä alueella tai muista kaupallisesti yhtä tärkeistä kannoista. Komission tiedonannon 2012/C 72/07 (11) mukaan tällaiset vähennykset olisi suotavaa tehdä kyseisen kiintiön ylittäneen laivaston kalastamia kantoja varten jaetuista kiintiöistä, ottaen huomioon tarve välttää poisheittämisiä sekakalastuksessa.

(7) Asianomaisia jäsenvaltioita on kuultu ehdotetuista vähennyksistä kiintiöihin, jotka on jaettu muille kuin liikakalastetuille kalakannoille.

(8) Vuonna 2016 Espanja ylitti valkomarliinin kalastuskiintiönsä Atlantilla (WHM/ATLANT). Tästä johtuvaa vähennystä on täytäntöönpanoasetuksen (EU) 2017/1345 mukaisesti sovellettu valkomarliinille vuonna 2017 käytettävissä olevaan koko kiintiöön, tiedonannossa 2012/C 72/07 esitettyjen suuntaviivojen mukaisesti. Koska vuonna 2017 Atlantilla käytettävissä oleva valkomarliinin kiintiö ei ole riittävä, Espanja pyysi 9 päivänä elokuuta 2017 päivätyllä kirjeellä, että se voisi tehdä jäljelle jääneet vähennykset, mukaan lukien edellisiltä vuosilta jääneet vähennykset, miekkakalaan Atlantilla, linjan 5° N pohjoispuolella, sovellettavasta vuoden 2017 kiintiöstä (SWO/AN05N). Kyseinen pyyntö olisi hyväksyttävä asetuksen (EY) N:o 1224/2009 105 artiklan 5 kohdan mukaisesti.

(9) Vuonna 2016 Espanja ylitti valkotonnikalan kalastuskiintiönsä Atlantilla, linjan 5° N pohjoispuolella (ALB/AN05N). Espanja pyysi 20 päivänä heinäkuuta 2017 päivätyllä kirjeellä, että tehtävä vähennys jaettaisiin kolmelle vuodelle. Toimitettujen tietojen valossa ja ottaen huomioon, että Pohjois-Atlantin valkotonnikalan elvytysohjelmaa koskevan ICCAT:n täydentävän suosituksen 13–05 (12) 5 kohdassa vahvistetaan, että liikakalastettu määrä vähennetään kahden vuoden kuluessa, voidaan myös hyväksyä, että vähennys poikkeuksellisesti jaksotetaan tasaisesti kahta vuotta pidemmälle ajanjaksolle.

(10) Lisäksi Espanjan kalastusviranomaiset huomasivat, että valkotonnikalasta Atlantilla, linjan 5° N pohjoispuolella, komissiolle toimitetut vuoden 2016 saalistiedot olivat virheellisiä. Espanjan 4 päivänä elokuuta 2017 toimittamien oikaistujen tietojen perusteella näyttää siltä, että valkotonnikalaa Atlantilla, linjan 5° N pohjoispuolella, koskeva Espanjan kiintiö oli ylittynyt vähemmällä määrällä kuin oli otettu huomioon täytäntöönpanoasetuksella (EU) 2017/1345 vahvistettuja vähennyksiä laskettaessa. Sen vuoksi valkotonnikalaa Atlantilla, linjan 5° N pohjoispuolella, koskevaan Espanjan vuoden 2017 kiintiöön tehtyä vähennystä olisi mukautettava.

(11) Täytäntöönpanoasetuksen (EU) 2017/1345 julkaisemisen jälkeen Portugalin kalastusviranomaiset huomasivat, että miekkakalasta Atlantilla, linjan 5° N pohjoispuolella (SWO/AN05N), komissiolle toimitetut vuoden 2016 saalistiedot olivat virheellisiä. Portugalin 22 päivänä elokuuta 2017 toimittamien oikaistujen tietojen perusteella näyttää siltä, että miekkakalaa Atlantilla, linjan 5° N pohjoispuolella, koskeva Portugalin kiintiö oli ylittynyt vähemmällä määrällä kuin oli otettu huomioon täytäntöönpanoasetuksella (EU) 2017/1345 vahvistettuja vähennyksiä laskettaessa. Sen vuoksi miekkakalaa Atlantilla, linjan 5° N pohjoispuolella, koskevaan Portugalin vuoden 2017 kiintiöön tehtyä vähennystä olisi mukautettava.

(12) Liettua pyysi 17 päivänä toukokuuta 2017 saada päivittää saalisilmoituksiaan, jotka koskivat makrillia alueella IIa sijaitsevilla unionin vesillä sekä alueella IVa sijaitsevilla unionin ja Norjan vesillä (MAC/*4A-EN). Liettuan samana päivänä toimittamien päivitettyjen tietojen perusteella näyttää siltä, että Liettuan vuoden 2016 kiintiö ylittyi makrillin osalta alueella IIa sijaitsevilla unionin vesillä ja alueella IVa sijaitsevilla unionin ja Norjan vesillä sekä emokannan osalta, mikä tarkoittaa makrillia alueilla VI, VII, VIIIa, VIIIb, VIIId ja VIIIe, alueella Vb sijaitsevilla unionin vesillä ja kansainvälisillä vesillä ja alueilla IIa, XII ja XIV sijaitsevilla kansainvälisillä vesillä (MAC/2CX14-). Vastaavat vähennykset olisi näin ollen lisättävä täytäntöönpanoasetuksen (EU) 2017/1345 liitteeseen.

(13) Yhdistynyt kuningaskunta ilmoitti komissiolle 10 päivänä elokuuta 2017, että piikkihain sivusaaliit alueilla I, V, VI, VII, VIII, XII ja XIV sijaitsevilla unionin vesillä ja kansainvälisillä vesillä (DGS/*15X14) oli raportoitu väärin. Yhdistyneen kuningaskunnan 30 päivänä elokuuta 2017 aggregoitujen saalistietojen raportointijärjestelmässä toimittamien oikaisujen perusteella näyttää siltä, että alueilla I, V, VI, VII, VIII, XII ja XIV sijaitsevilla unionin vesillä ja kansainvälisillä vesillä sivusaaliina pyydetyn piikkihain määrä on vuodeksi 2016 myönnettyä kiintiötä pienempi. Sen vuoksi sitä vastaavat vähennykset olisi poistettava täytäntöönpanoasetuksen (EU) 2017/1345 liitteestä.

(14) Aggregoitujen saalistietojen raportointijärjestelmän algoritmien oikaisu lokakuussa 2017 paljasti Tanskan liikakalastaneen pohjankatkarapuja NAFO 1 -alueella sijaitsevilla Grönlannin vesillä (PRA/N1GRN.). Täytäntöönpanoasetuksen (EU) 2017/1345 liitettä olisi sen vuoksi muutettava vastaavasti.

(15) Asetuksessa (EU) 2017/127 muodostettuun kalakanta-alueiden määrittelyyn tarkan saalisraportoinnin mahdollistamiseksi tehtyjen muutosten seurauksena olisi suuralueilla III ja VI sekä alueilla IIa, IIIb ja IIIc ja osa-alueilla 22–32 sijaitsevilla unionin vesillä vuonna 2016 harjoitetun seitin (POK/2A34) liikakalastuksen vuoksi Alankomaihin sovellettava vähennys kohdistettava nyt seitin vuoden 2017 kiintiöön alueilla IIIa ja IV sekä alueella IIa sijaitsevilla unionin vesillä (POK/2C3A4).

(16) Vuonna 2017 Kansainvälinen merentutkimusneuvosto (ICES) muutti lausunnossaan tuulenkalan kalastuksenhoitoalueita vuoden 2016 vertailuarvon perusteella. Sen vuoksi Tanskalle ja Yhdistyneelle kuningaskunnalle tuulenkalan hoitoalueella 1 (SAN/234_1) vuonna 2016 harjoitetun tuulenkalan liikakalastuksen vuoksi aiheutuvia vähennyksiä kohdistetaan nyt tuulenkalan vuoden 2017 kiintiöön tuulenkalan kalastuksenhoitoalueella 1r sijaitsevilla unionin vesillä (SAN234_1R).

(17) Lisäksi tietyt täytäntöönpanoasetuksessa (EU) 2017/1345 säädetyt vähennykset näyttävät olevan suurempia kuin vuonna 2017 käytettävissä oleva mukautettu kiintiö, eikä niitä sen vuoksi voida tehdä kokonaan vuoden 2017 kiintiöstä. Jäljelle jäävät määrät olisi tiedonannon 2012/C 72/07 mukaisesti vähennettävä seuraavina vuosina käytettävissä olevista mukautetuista kiintiöistä, kunnes liikakalastettu määrä on korvattu.

(18) Sen vuoksi täytäntöönpanoasetusta (EU) 2017/1345 olisi muutettava,

ON HYVÄKSYNYT TÄMÄN ASETUKSEN:

1 artikla

Vähennetään tämän asetuksen liitteessä I tarkoitettuja, asetuksissa (EU) 2016/1903, (EU) 2016/2285, (EU) 2016/2372 ja (EU) 2017/127 vuodelle 2017 vahvistettuja kalastuskiintiöitä kohdistamalla vähennykset muihin kantoihin, jotka esitetään mainitussa liitteessä.

2 artikla

Korvataan täytäntöönpanoasetuksen (EU) 2017/1345 liite tämän asetuksen liitteellä II.

3 artikla

Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä joulukuuta 2017. Komission puolesta Puheenjohtaja Jean-Claude JUNCKER

(1) EUVL L 343, 22.12.2009, s. 1.

(2) Neuvoston asetus (EU) N:o 1367/2014, annettu 15 päivänä joulukuuta 2014, unionin aluksiin sovellettavien eräiden syvänmeren kalakantojen kalastusmahdollisuuksien vahvistamisesta vuosiksi 2015 ja 2016 (EUVL L 366, 20.12.2014, s. 1).

(3) Neuvoston asetus (EU) 2015/2072, annettu 17 päivänä marraskuuta 2015, eräiden kalakantojen ja kalakantaryhmien Itämerellä sovellettavien kalastusmahdollisuuksien vahvistamisesta vuodeksi 2016 sekä asetusten (EU) N:o 1221/2014 ja (EU) 2015/104 muuttamisesta (EUVL L 302, 19.11.2015, s. 1).

(4) Neuvoston asetus (EU) 2016/72, annettu 22 päivänä tammikuuta 2016, unionin vesillä ja unionin kalastusaluksiin tietyillä unionin ulkopuolisilla vesillä sovellettavien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2016 sekä asetuksen (EU) 2015/104 muuttamisesta (EUVL L 22, 28.1.2016, s. 1).

(5) Neuvoston asetus (EU) 2016/73, annettu 18 päivänä tammikuuta 2016, eräiden kalakantojen Mustallamerellä sovellettavien kalastusmahdollisuuksien vahvistamisesta vuodeksi 2016 (EUVL L 16, 23.1.2016, s. 1).

(6) Neuvoston asetus (EU) 2016/1903, annettu 28 päivänä lokakuuta 2016, eräiden kalakantojen ja kalakantaryhmien Itämerellä sovellettavien kalastusmahdollisuuksien vahvistamisesta vuodeksi 2017 sekä asetuksen (EU) 2016/72 muuttamisesta (EUVL L 295, 29.10.2016, s. 1).

(7) Neuvoston asetus (EU) 2016/2285, annettu 12 päivänä joulukuuta 2016, unionin aluksiin sovellettavien eräiden syvänmeren kalakantojen kalastusmahdollisuuksien vahvistamisesta vuosiksi 2017 ja 2018 ja neuvoston asetuksen (EU) 2016/72 muuttamisesta (EUVL L 344, 17.12.2016, s. 32).

(8) Neuvoston asetus (EU) 2016/2372, annettu 19 päivänä joulukuuta 2016, eräiden kalakantojen ja kalakantaryhmien Mustallamerellä sovellettavien kalastusmahdollisuuksien vahvistamisesta vuodeksi 2017 (EUVL L 352, 23.12.2016, s. 26).

(9) Neuvoston asetus (EU) 2017/127, annettu 20 päivänä tammikuuta 2017, unionin vesillä ja unionin kalastusaluksiin tietyillä unionin ulkopuolisilla vesillä sovellettavien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2017 (EUVL L 24, 28.1.2017, s. 1).

(10) Komission täytäntöönpanoasetus (EU) 2017/1345, annettu 18 päivänä heinäkuuta 2017, vuonna 2017 käytettävissä oleviin tiettyjen kantojen kalastuskiintiöihin edellisvuoden liikakalastuksen vuoksi tehtävistä vähennyksistä (EUVL L 186, 19.7.2017, s. 6).

(11) Komission tiedonanto – Asetuksen (EY) N:o 1224/2009 105 artiklan 1, 2 ja 5 kohdan mukaista kiintiöiden alentamista koskevat suuntaviivat (2012/C 72/07) (EUVL C 72, 10.3.2012, s. 27).

(12) https://www.iccat.int/Documents/Recs/compendiopdf-e/2013-05-e.pdf

LIITE I MUIDEN KANTOJEN KIINTIÖIHIN TEHTÄVÄT VÄHENNYKSET Jäsenvaltio Lajin koodi Aluekoodi Lajin nimi Alueen nimi Purettujen saaliiden sallitut määrät vuonna 2016 (mukautettu kokonaismäärä kilogrammoina) (1) Saaliit yhteensä vuonna 2016 (määrä kilogrammoina) Kiintiön käyttö (%) Purettujen saaliiden sallittuun määrään liittyvä liikakalastus (määrä kilogrammoina) Kerroin (2) Lisäkerroin (3) (4) Edellisvuosilta tekemättä olevat vähennykset (5) (kilogrammoina) Vähennykset 2017 (määrä kilogrammoina) Vuonna 2017 samasta kannasta jo tehdyt vähennykset (kilogrammoina) (6) Jäljellä oleva määrä, joka on vähennettävä muusta kannasta (kilogrammoina) (1) (2) (3) (4) (5) (6) (7) (8) (9) (10) (11) (12) (13) (14) (15) DE DGS 2AC4-C Piikkihai Unionin vedet alueilla IIa ja IV 0 2 118 Ei sovelleta 2 118 / / / 2 118 0 2 118 Vähennykset tehdään seuraavasta kannasta DE ARU 34-C. Kultakuore Unionin vedet alueilla III ja IV / / / / / / / / / 2 118 DK DGS 2AC4-C Piikkihai Unionin vedet alueilla IIa ja IV 0 1 350 Ei sovelleta 1 350 / / / 1 350 0 1 350 Vähennykset tehdään seuraavasta kannasta DK NEP 2AC4-C Keisarihummeri Unionin vedet alueilla IIa ja IV / / / / / / / / / 1 350 DK NOP 04-N. Harmaaturska Norjan vedet alueella IV 0 22 880 Ei sovelleta 22 880 / / / 22 880 / 22 880 Vähennykset tehdään seuraavasta kannasta DK NOP 2A3A4. Harmaaturska Alue IIIa; Unionin vedet alueilla IIa ja IV / / / / / / / / / 22 880 DK POK 1N2AB. Seiti Norjan vedet alueilla I ja II 0 3 920 Ei sovelleta 3 920 / / / 3 920 / 3 920 Vähennykset tehdään seuraavasta kannasta DK POK 2C3A4 Seiti Alueet IIIa ja IV; unionin vedet alueella IIa / / / / / / / / / 3 920 DK SAN 04-N. Tuulenkala Norjan vedet alueella IV 0 19 860 Ei sovelleta 19 860 / / / 19 860 / 19 860 Vähennykset tehdään seuraavasta kannasta DK SAN 234_2R Tuulenkala Unionin vedet alueilla IIa, IIIa ja IV (tuulenkalan kalastuksenhoitoalue 2) / / / / / / / / / 19 860 ES BUM ATLANT Sinimarliini Atlantin valtameri 0 13 396 Ei sovelleta 13 396 / A / 20 094 / 20 094 Vähennykset tehdään seuraavasta kannasta ES SWO AN05N Miekkakala Atlantin valtameri linjan 5° N pohjoispuolella / / / / / / / / / 20 094 ES GHL 1N2AB. Grönlanninpallas Norjan vedet alueilla I ja II 9 000 27 600 306,67 % 18 600 1,0 A / 27 900 / 27 900 Vähennykset tehdään seuraavasta kannasta ES RED 1N2AB Punasimput Norjan vedet alueilla I ja II / / / / / / / / / 27 900 ES WHM ATLANT Valkomarliini Atlantin valtameri 2 460 9 859 400,77 % 7 399 1,0 A 138 994 150 092 2 427 147 665 Vähennykset tehdään seuraavasta kannasta ES SWO AN05N Miekkakala Atlantin valtameri linjan 5° N pohjoispuolella / / / / / / / / / 147 665 FR POK 1/2/INT Seiti Kansainväliset vedet alueilla I ja II 0 2 352 Ei sovelleta 2 352 / / / 2 352 / 2 352 Vähennykset tehdään seuraavasta kannasta FR POK 2C3A4 Seiti Alueet IIIa ja IV; unionin vedet alueella IIa / / / / / 2 352 FR RED 51214S Punasimppu (matalien vesien pelaginen laji) Unionin ja kansainväliset vedet alueella V; kansainväliset vedet alueilla XII ja XIV 0 29 827 Ei sovelleta 29 827 / / / 29 827 / 29 827 Vähennykset tehdään seuraavasta kannasta FR BLI 5B67- Tylppäpyrstömolva Unionin ja kansainväliset vedet alueilla Vb, VI ja VII / / / / / 29 827 IE POK 1N2AB. Seiti Norjan vedet alueilla I ja II 0 5 969 Ei sovelleta 5 969 / / / 5 969 / 5 969 Vähennykset tehdään seuraavasta kannasta IE HER 1/2- Silli Unionin, Färsaarten, Norjan ja kansainväliset vedet alueilla I ja II / / / / / 5 969 NL DGS 2AC4-C Piikkihai Unionin vedet alueilla IIa ja IV 0 1 260 Ei sovelleta 1 260 / / / 1 260 / 1 260 Vähennykset tehdään seuraavasta kannasta NL COD 2A3AX4 Turska Alue IV; unionin vedet alueella IIa; se alueen IIIa osa, joka ei kuulu Skagerrakiin ja Kattegatiin / / / / / / / / / 1 260 NL HAD 7X7A34 Kolja Alueet VIIb–k, VIII, IX ja X; unionin vedet CECAF-alueella 34.1.1 559 26 220 Ei sovelleta 25 661 / / / 25 661 / 25 661 Vähennykset tehdään seuraavasta kannasta NL HAD 2AC4. Kolja Alue IV; unionin vedet alueella IIa / / / / / / / / / 25 661 PT GHL 1N2AB. Grönlanninpallas Norjan vedet alueilla I ja II 0 18 487 Ei sovelleta 18 487 / / / 18 487 / 18 487 Vähennykset tehdään seuraavasta kannasta PT RED 1N2AB Punasimput Norjan vedet alueilla I ja II / / / / / / / / / 18 487 UK DGS 2AC4-C Piikkihai Unionin vedet alueilla IIa ja IV 0 17 776 Ei sovelleta 17 776 / / / 17 776 / 17 776 Vähennykset tehdään seuraavasta kannasta UK PLE 2A3AX4 Punakampela Alue IV; unionin vedet alueella IIa; se alueen IIIa osa, joka ei kuulu Skagerrakiin eikä Kattegatiin / / / / / / / / / 17 776 (1) Kiintiöt, jotka ovat asiaa koskevien kalastusmahdollisuusasetusten nojalla jäsenvaltion käytettävissä sen jälkeen, kun on otettu huomioon Euroopan parlamentin ja neuvoston asetuksen (EU) N:o 1380/2013 (EUVL L 354, 28.12.2013, s. 22) 16 artiklan 8 kohdan mukaiset kalastusmahdollisuuksien vaihdot, neuvoston asetuksen (EY) N:o 847/96 (EYVL L 115, 9.5.1996, s. 3) 4 artiklan 2 kohdan, neuvoston asetuksen (EU) N:o 1221/2015 (EUVL L 330, 15.11.2014, s. 16) 5 a artiklan ja neuvoston asetuksen (EU) 2016/104 (EUVL L 22, 28.1.2015, s. 1) 18 a artiklan mukaiset kiintiömäärän siirrot vuosilta 2014 ja 2015 tai asetuksen (EY) N:o 1224/2009 37 ja 105 artiklan mukainen kalastusmahdollisuuksien uudelleenjako ja vähennys. (2) Kuten asetuksen (EY) N:o 1224/2009 105 artiklan 2 kohdassa säädetään. Vähennystä, joka on yhtä suuri kuin liikakalastus * 1,00, sovelletaan kaikissa liikakalastustapauksissa, jotka ovat enintään 100 tonnia. (3) Kuten asetuksen (EY) N:o 1224/2009 105 artiklan 3 kohdassa säädetään ja jos liikakalastuksen osuus on yli 10 prosenttia. (4) Kirjain ”A” osoittaa, että vuosina 2014, 2015 ja 2016 tapahtuneen jatkuvan liikakalastuksen vuoksi on sovellettu lisäkerrointa 1,5. Kirjain ”C” osoittaa, että koska kantaan sovelletaan monivuotista suunnitelmaa, on sovellettu lisäkerrointa 1,5. (5) Jäljellä olevat määrät, joita ei voitu vähentää vuonna 2016 asetuksen (EU) 2016/2226, sellaisena kuin se on muutettuna asetuksella (EU) 2017/162, mukaisesti, koska käytettävissä ei ollut kiintiötä tai riittävää kiintiömäärää. (6) Määrät, jotka voidaan vähentää samasta kannasta asetuksen (EU) N:o 1380/2013 16 artiklan 8 kohdan mukaisesti tehdyn kalastusmahdollisuuksien vaihdon vuoksi.